
Z A P I S N I K

7. sjednice Vijeća Mjesnog odbora Vrbani, 24. studenog 2021. u objektu Mjesnog odbora Prečko, Prečko 2a, prostorija 10, s početkom u 18:30 sati


NAZOČNI ČLANOVI VIJEĆA:
Lovro Hrust, Nikola Kos, Ivan Kranjc, Davor Laura, Borna Lozo, Dominik Nizić, Antonija Skender i Tomislav Spahić.
                       
NENAZOČNI ČLANOVI VIJEĆA: Milan Radulović

OSTALI NAZOČNI: /

Predsjedava Borna Lozo, predsjednik Vijeća.
Zapisnik vodi Borna Lozo, predsjednik Vijeća.

	Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 7. sjednicu Vijeća Mjesnog odbora.

	Vijeće jednoglasno prihvaća tekst Zapisnika 6. sjednice Vijeća održane 3. studenoga 2021.

	Na prijedlog predsjednika Vijeće jednoglasno utvrđuje izmijenjeni dnevni red. Izmijenjen je na način da je točka 3 uklonjena, a točka 6. i 7. spojene u jednu točku:

					D N E V N I   R E D

1. Prijedlog zaključka o izmjeni Financijskog plana Vijeća Mjesnog odbora Vrbani za 2021.
2. Financiranje sanacija nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora
3. Uređivanje k.č.br. 6642, 6643, 6644, 6645, 6646 i 6647 sve k.o. Rudeš
4. Uređivanje zelene površine k.č.br. 5958/3, 5958/4, 5958/5, 5958/6, 5958/11, 5958/12, 5958/15 i 5958/10 sve k.o. Vrapče po prijedlogu Gradskog ureda za prostorno uređenje, izgradnju Grada, graditeljstvo, komunalne poslove i promet
5. Spremnici za plastični otpad u Kuzminečkoj 8 po zahtjevu N. M. P i Kuzminečkoj 16-18 i 51-55 po zahtjevu S. B.
6. Zabrana za pse na zelenoj površini u Rujanskoj 13 i 21 po zahtjevu A. P.
7. Dječje igralište u Rujanskoj 21
8. Regulacija prometa na križanju Rudeške ceste i Ožujske ulice po zahtjevu M. C.
9. Izgradnja parkirališta u Rujanskoj ulici po zahtjevu člana Vijeća Tomislava Spahića
10. Premještanje zelenog otoka na križanju Rudeške ceste i Siječanjske ulice po zahtjevu predsjednika Vijeća Borne Lozo
11. Pitanja, prijedlozi i obavijesti

Ad.1. Prijedlog zaključka o izmjeni Financijskog plana Vijeća Mjesnog odbora Vrbani za 2021.
Članovi Vijeća primili su pisani materijal uz poziv.
U raspravi sudjeluju  Borna Lozo, Davor Laura, Ivan Kranjc, Dominik Nizić i Nikola Kos
Nakon rasprave uz 5 glasova ZA i 3 SUZDRŽAN Vijeće donosi:



ZAKLJUČAK O IZMJENI FINANCIJSKOG PLANA
Mjesnog Odbora Vrbani za 2021.

Članak 1.
U financijskom planu Mjesnog odbora Vrbani za 2021. , članak 1. mijenja se i glasi:

„PRIHODA:									2.199.702,00 KN
[bookmark: _GoBack1]RASHODA:									2.199.702,00 KN“
Članak 2.
Članak 2. mijenja se i glasi:
	„Prihodi i rashodi iz članka 1. Plana su:
	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	2.199.702,00

	6711
	PRIHODI ZA FINANCIRANJE RASHODA POSLOVANJA
	2.199.702,00

	
	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	2.199.702,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	2.070.202,00

	 
	ODRŽAVANJE JAVNIH ZELENIH POVRŠINA
	1.134.378,00

	 
	ODRŽAVANJE NERAZVRSTANIH CESTA
	935.824,00

	3291
	NAKNADE ČLANOVIMA VIJEĆA MJESNOG ODBORA
	119.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	10.500,00


“

Članak 3. 
Ovaj Zaključak će biti objavljen na oglasnoj ploči u sjedištu Mjesnog odbora.


Ad.2. Financiranje sanacija nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora
Članovi Vijeća primili su pisani materijal uz poziv.
U raspravi sudjeluju  Borna Lozo i Ivan Kranjc
Nakon rasprave Vijeće jednoglasno donosi



Z A K LJ U Č A K
o financiranju sanacija nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora Vrbani

1. Vijeće Mjesnog odbora Vrbani razmatralo je prijedlog o financiranju sanacije nogostupa u punoj širini nakon rekonstrukcije toplovoda kroz Plan malih komunalnih akcija Mjesnog odbora Vrbani.

2. Vijeće je suglasno da se navedeni radovi financiraju u solidarnom razmjeru kroz asfalterske planove malih komunalnih akcija mjesnih odbora Gradske četvrti Trešnjevka-jug za 2021. kao i da se isto uvaži i u 2022. godini obzirom da Vijeće Mjesnog odbora Jarun više nema sredstava na raspolaganju za 2021. godinu.

3. Ovaj zaključak dostavlja se Vijeću Gradske četvrti Trešnjevka – jug.

Ad.3. Uređivanje k.č.br. 6642, 6643, 6644, 6645, 6646 i 6647 sve k.o. Rudeš
Članovi Vijeća primili su pisani materijal uz poziv.
U raspravi sudjeluju  Davor Laura, Borna Lozo, Tomislav Spahić i Lovro Hrust
Nakon rasprave Vijeće jednoglasno donosi:

Z A K LJ U Č A K

1. Vijeće Mjesnog odbora Vrbani razmatralo je prijedlog Gradskog ureda za prostorno uređenje, izgradnju Grada, graditeljstvo, komunalne poslove i promet da se nastavi s provedbom plana uređenja dječjeg igrališta i vježbališta za odrasle na katastarskim česticama k.č.br.6642, 6643, 6644, 6645, 6646 i 6647 sve k.o. Rudeš, budući da je već pokrenuta procedura izrade Programa za provedbu javnog.

2. Vijeće potvrđuje prethodno mišljenje koje je dano na istu temu te predlaže da se zemljište na predmetnim parcelama uredi kao urbani vrtovi.

3. Vijeće predlaže uređenje čestica na način da se izravna teren i formiraju urbani vrtovi te da se hortikulturno uredi zeleni pojas oko urbanih vrtova sa stablima i voćkama, i s tim u vezi traži imovinsko-pravnu analizu Gradskog ureda za upravljanje imovinom Grada, te očitovanje Gradskog ureda za poljoprivredu i šumarstvo i Gradskog ureda za strategijsko planiranje i uređenje Grada.

4. Vijeće traži da se odmah obustavi procedura izrade Programa za provedbu javnog natječaja za uređenje dječjeg igrališta i vježbališta za odrasle radi sprečavanja daljnjeg gomilanja troškova.
5. Ovaj zaključak dostavlja se Vijeću Gradske četvrti Trešnjevka – jug.
Ad.4. Uređivanje zelene površine k.č.br. 5958/3, 5958/4, 5958/5, 5958/6, 5958/11, 5958/12, 5958/15 i 5958/10 sve k.o. Vrapče po prijedlogu Gradskog ureda za prostorno uređenje, izgradnju Grada, graditeljstvo, komunalne poslove i promet
Članovi Vijeća primili su pisani materijal uz poziv.
U raspravi sudjeluju  Antonija Skender, Ivan Kranj i Davor Laura
Nakon rasprave Vijeće jednoglasno donosi:

Z A K L J U Č A K

1. Vijeće Mjesnog odbora Vrbani raspravljalo je o davanju suglasnosti za uređivanje zelene površine na k.č.br. 5958/3, 5958/4, 5958/5, 5958/6, 5958/11, 5958/12, 5958/15 i 5959/10 sve k.o. Vrapče po prijedlogu Gradskog ureda za prostorno uređenje, izgradnju Grada, graditeljstvo, komunalne poslove i promet
2. Vijeće nije suglasno da se na predmetnoj lokaciji izgradi dječje igralište.

3. Zaključak dostaviti Vijeću Gradske četvrti Trešnjevka-jug.

Ad.5. Spremnici za plastični otpad u Kuzminečkoj 8 po zahtjevu N. M. P i Kuzminečkoj 16-18 i 51-55 po zahtjevu S. B.
Članovi Vijeća primili su pisani materijal uz poziv.
U raspravi sudjeluju svi nazočni.
Nakon rasprave Vijeće jednoglasno donosi:

Z A K L J U Č A K

1. Vijeće Mjesnog odbora Vrbani razmatralo je prijedlog N.M.P. i S.B. za postavljanje spremnika za plastični i metalni otpad od 1100 litara za potrebe stanovnika Kuzminečke ulice kbr. 8 i Kuzminečke ulice kbr.16-18 i 51-55.

2. Vijeće je suglasno s prijedlogom da se postave dva spremnika za plastični i metalni otpad s poklopcima od 1100 litara na zeleni otok te traži da se uputi društvu Zagrebački holding d.o.o. – Podružnica Čistoća na nadležno postupanje.
3. Zaključak dostaviti Vijeću Gradske četvrti Trešnjevka-jug.

Ad.6. Zabrana za pse na zelenoj površini u Rujanskoj 13 i 21 po zahtjevu A. P.
Članovi Vijeća primili su pisani materijal uz poziv.
U raspravi sudjeluju  Tomislav Spahić, Nikola Kos, Davor Laura, Borna Lozo i Ivan Kranjc.
Nakon rasprave Vijeće jednoglasno donosi:

Z A K L J U Č A K

1. Vijeće Mjesnog odbora Vrbani razmatralo je prijedlog A.P., za postavljanje znaka zabrane ulaska kućnih ljubimaca u prostor dječjeg igrališta između zgrada Rujanska 21 i Rujanska 13.

2. Vijeće je suglasno s prijedlogom te će isto uvrstiti u prijedloge za Plan komunalnih aktivnosti Gradske četvrti Trešnjevka-jug u sljedećem planskom razdoblju.
3. Zaključak dostaviti Vijeću Gradske četvrti Trešnjevka-jug.

Ad.7. Dječje igralište u Rujanskoj 21
Članovi Vijeća primili su pisani materijal uz poziv.
U raspravi sudjeluju svi nazočni.
Nakon rasprave Vijeće jednoglasno donosi:

Z A K L J U Č A K

1. Vijeće Mjesnog odbora Vrbani razmatralo je prijedloge građana A.H.Đ., A.Š.i M.C., da se ograđeno dječje igralište Ožujska ulica 9-11 istočno dodijeli isključivo za potrebe Dječjeg vrtića Grigora Viteza.

2. Vijeće nije suglasno s prijedlogom.
3. Zaključak dostaviti Vijeću Gradske četvrti Trešnjevka-jug.

O B R A Z L O Ž E N J E

Više građana zatražila je da se postojeće ograđeno, ali ne i zaključano dječje igralište u Ožujskoj ulici 9-11, koje se nalazi na dijelu zelene površine u vlasništvu Grada Zagreba, dodijeli na uporabu isključivo Dječjem vrtiću Grigora Viteza, budući da se u prijepodnevnim satima tim igralištem koriste djeca koja pohađaju dječji vrtić, a poslijepodne djeca iz „kvarta“, te predlažu da se ograđeno dječje igralište dopuni dječjim spravama, zelenilom radi zaštite od sunca i, u bitnom, u popodnevnim satima da se vrata igrališta zaključaju kako bi se onemogućilo korištenje igrališta od strane neodgovornih vlasnika kućnih ljubimaca koji ga onečišćuju.
Predsjednik Vijeća Mjesnog odbora Vrbani Borna Lozo je uvažavajući prijedlog  građana stupio u kontakt sa ravnateljicom i stručnim osobljem Dječjeg vrtića Grigora Viteza s ciljem pronalaženja rješenja, međutim, iako svjesni problematike, tom  prilikom su se očitovali da nemaju ovlaštenja donositi odluke izvan svoje nadležnosti, već da se o tom prijedlogu treba konzultirati sa osnivačem ustanove Dječji vrtić Grigora Viteza.
Predsjednik Vijeća Mjesnog odbora će u daljnjoj komunikaciji s nadležnim tijelima i ravnateljicom DV Grigora Viteza, kao i sa stanovnicima neposredno graničnih kućnih brojeva uz predmetnu parkovnu površinu, predložiti daljnje akcije u iznalaženju zadovoljavajućeg rješenja.

Ad.8. Regulacija prometa na križanju Rudeške ceste i Ožujske ulice po zahtjevu M. C.
Članovi Vijeća primili su pisani materijal uz poziv.
Vijeće bez rasprave jednoglasno donosi:

[bookmark: __DdeLink__655_1430945812]Z A K L J U Č A K

1. Vijeće Mjesnog odbora Vrbani razmatralo je prijedlog M.C. za omogućavanje bolje preglednosti na križanju Rudeške ceste i Ožujske ulice kako za vozače tako i za pješake.

2. Vijeće je suglasno da se izvrši izmicanje zelenog otoka zapadno (dijelom na zelenu površinu), te traži očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet i Odsjeka za zelene površine o prihvatljivosti predložene lokacije.
3. Zaključak dostaviti Vijeću Gradske četvrti Trešnjevka-jug.        

Ad.9. Izgradnja parkirališta u Rujanskoj ulici po zahtjevu člana Vijeća Tomislava Spahića
Članovi Vijeća primili su pisani materijal uz poziv.
U raspravi sudjeluju  Tomislav Spahić, Davor Laura, Antonija Skender, Borna Lozo i Nikola Kos
Nakon rasprave Vijeće jednoglasno donosi:
 
Z A K L J U Č A K

1. Vijeće Mjesnog odbora Vrbani razmatralo je prijedlog člana Vijeća Tomislava Spahića, za izgradnju parkirališta u Rujanskoj ulici.

2. Vijeće nije suglasno sa predloženim zahtjevom nego traži očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet, o mogućnosti iscrtavanja horizontalne signalizacije za koso parkiranje na postojećem nogostupu uz uvjet da ostane dovoljno prostora za kretanje pješaka, biciklista i drugih prometnih učesnika.

3. Zaključak dostaviti Vijeću Gradske četvrti Trešnjevka-jug.

Ad.10. Premještanje zelenog otoka na križanju Rudeške ceste i Siječanjske ulice po zahtjevu predsjednika Vijeća Borne Lozo
Članovi Vijeća primili su pisani materijal uz poziv.
Vijeće bez rasprave jednoglasno donosi:

Z A K L J U Č A K

1. Vijeće Mjesnog odbora Vrbani razmatralo je prijedlog predsjednika Vijeća mjesnog odbora Borne Lozo za premještanje zelenog otoka na križanju Rudeške ceste i Siječanjske ulice.

2. Vijeće je suglasno da se zeleni otok premjesti južnije uz nogostup i traži očitovanje Gradskog ureda za prostorno uređenje, izgradnju Grada, graditeljstvo, komunalne poslove i promet, Sektora za promet o prihvatljivosti lokacije.
3. [bookmark: _GoBack]Zaključak dostaviti Vijeću Gradske četvrti Trešnjevka-jug.          

12. Pitanja, prijedlozi i obavijesti
Budući da više nitko ne traži riječ, predsjednik konstatira da je dnevni red iscrpljen i zaključuje sjednicu.

Dovršeno u 20:00 sati.

KLASA:026-02/21-002/2066
URBROJ:251-06-11-1506-21-3
U Zagrebu, 24.studenoga 2021.

Zapisnik sastavio:                                                                                        Predsjednik
Borna Lozo, predsjednik Vijeća                                                           Vijeća Mjesnog odbora
                                                                                                                         Vrbani

										     Borna Lozo
